تورک کینگشی گه اعضا اولکه لر ینگی تور کروناویروس (کوید-19) گه قرشی کوره ش دایره سیده همکارلیک و بیردملیک نی کوچه یتیریش مقصدی بیلن فعالیت گه باشله دی.
تورکی تیلده گپیرووچی اولکه لر بیرلیگی کینگشیدن آلینگن معلوماتگه کوره، تورک کینگشی گه اعضا و کوزه تووچی مملکتلردن یوقاری سویه لی رسمیلر و بیلیمدانلر عیندمده ساغلیقنی سقلش وزیرلیگی چوکاتیده گی بیلیم کینگشی منسوبلری نینگ قتنشیشی بیلن ویدیو کنفرانس آرقه لی جلسه اوتکزیلدی. اویوشتیریلگن بو جلسه ده ینگی تور کروناویروس (کوید-19) کسل لیگی گه قرشی همکارلیک و بیردملیک نی کوچه یتیریش اوچون آتیله دیگن عملی قدملر قولگه آلینگن.
تورک کینگشی باش منشیسی بغداد امره یف نینگ باشقروویده اوتکزیلگن جلسه ده کینگش گه اعضا اولکه لر اورته سیده دایمی مشترک عمومی معلومات مرکزلری و اپیدمیولوژیک کوزه تیش تیزیملری نینگ قوریلیشی مقصدی بیلن پروگرام اوستیده کیلیشیب آلدیلر.
جلسه ده عین دمده تورکیه تامانیدن کیلگوسی آی جریانیده کینگش گه اعضا اولکه لرنینگ ساغلیقنی سقلش ایشلاوچیلریگه کروناویروس گه قرشی کوره ش ساحه سیده ازمیر ولایتی اورله منطقه سیده تعلیم بیرووچی سمینارلر ترتیب بیریلیشی بوییچه قرار قبول قیلیندی.
جلسه ده شونده ی بولیب تورک کینگشی بیلیم شوراسی نینگ هم کیلگوسی کونلرده منظم روشده جلسه اوتکزیشی بوییچه قرار قبول قیلیندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
